Alaquàs aprova els pressupostos més socials dels últims anys
27/12/2013

# Alaquàs aprova els pressupostos més socials dels últims anys

*   27/12/2013
*   [Imprimir](#)
*   Compartir
*    https://www.alaquas.org/documento.asp?id\_do=14172

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14172%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20aprova%20els%20pressupostos%20m%C3%A9s%20socials%20dels%20%C3%BAltims%20anys)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14172/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/14172/27122013ajuntament_alaquas_Form_4.jpg)](https://www.alaquas.org/ficheros/documentos/2013/2/14172/27122013ajuntament_alaquas_Form_10.jpg "<a href='https://www.alaquas.org/ficheros/documentos/2013/2/14172/27122013ajuntament_alaquas_Form_10.jpg' target=_blank><i class='fa fa-external-link' aria-hidden='true'></i>.Alaquàs aprova els pressupostos més socials dels últims anys</a>")

La baixada d'impostos, la inversió de 650.000 euros en ocupació i el foment de les polítiques socials, marquen el pressupost municipal per a 2014 Elvira García Campos: "Aquests són els pressupostos més socials, realistes i equilibrats dels últims anys on cobren especial rellevància les polítiques d'ocupació, educació i benestar social i en els quals hem aplicat mesures socials de gran envergadura com la baixada d'impostos"

Alaquàs ha aprovat el Pressupost Municipal per a 2014 sota tres premisses fonamentals: la baixada d'impostos municipals, la millora dels serveis públics, principalment els relacionats amb l'educació, l'ocupació i el benestar social, i la reducció de la despesa. El Ple de la Corporació Municipal ha aprovat aquests comptes que ascendeixen a 22.088.335 euros amb els vots a favor del PSPV-PSOE i dels regidors no adscrits i en contra del PP i del Bloc-Els Verds.

Per a l'alcaldessa de Alaquàs, Elvira García Campos, “es tracta dels pressupostos més socials, realistes i equilibrats dels últims anys. Hem realitzat un important esforç al llarg d'aquesta legislatura per a revisar cadascuna de les partides pressupostàries i els programes de l'Ajuntament amb l'objectiu d'oferir una major eficiència en els serveis públics a un menor cost econòmic”. La primera edil ha insistit en què “la línia de treball desenvolupada en aquesta legislatura per l'equip de govern ens ha permès elaborar uns comptes on cobren especial rellevància les polítiques d'ocupació, educació i benestar social, al mateix temps que ens permet aplicar mesures socials de gran envergadura com la reducció de la pressió fiscal”.

El Pressupost Municipal per al 2014 ascendeix a 22.008.335 euros, el que suposa un increment del 3,50% respecte a l'any anterior. Destaca principalment l'esforç realitzat per l'Ajuntament d'Alaquàs en la reducció de la pressió fiscal sobre el conjunt de la població, materialitzada a través de diferents iniciatives: la congelació efectiva de les taxes i impostos municipals; la baixada d'un 10% del tipus de l'Impost de Béns Immobles (IBI), passant d'un coeficient del 0,735% al 0,66%, que suposarà una reducció del rebut a un 90% de les famílies d'Alaquàs; la bonificació d'un 100% de l'IBI per a les famílies amb tots els seus membres en atur i el manteniment de bonificacions per als jubilats i pensionistes i la subvenció del pagament de la plusvàlua als habitatges que han estat objecte de dació en pagament.

Les polítiques de benestar social reflecteixen un clar increment en diferents partides, destacant un augment d'un 8% dels fons destinats directament a pagaments i ajudes d'emergència per a les famílies més desfavorides de Alaquàs.

Respecte al foment de l'ocupació i l'educació, el pressupost de 2014 ve a consolidar la línia iniciada en aquesta legistatura a través de la quin s'han contractat un total de 217 persones a través de la Borsa d'Ocupació Municipal. Els comptes reserven un total de 650.000 euros destinats de manera directa a ocupació que s'invertiran en la Borsa d'Ocupació Municipal i en la bestreta del cost del Taller d'Ocupació ALAQUÀS ENERGIA NETA, recentment aprovat per la Conselleria d'Economia, Indústria, Comerç i Treball, i que donarà ocupació a un total de 20 veïns i veïnes. L'Ajuntament ha donat prioritat a la posada en marxa d'aquest taller, tot i que la Generalitat Valenciana manté amb el Consistori un alt risc d'impagaments en aquesta matèria.

L'augment de les partides destinades a neteja viària i recollida de residus; la posada en marxa dels Pressupostos Participatius i la consignació de fons per al desenvolupament del Consorci per a la Promoció de la Cultura i música signat conjuntament amb la Unió Musical d'Alaquàs completen les línies generals i prioritàries del Pressupost Municipal.

El Pressupost Municipal d'Alaquàs per al 2014 aprofundeix en la línia de treball desenvolupada fins a ara i que està posant les bases de l'administració local del futur amb serveis públics de qualitat a un menor cost econòmic. Les dades demostren que s'està complint amb el Pla d'Ajust en vigor, aprovat pel Ministeri d'Hisenda i Administracions Públiques i amb l'objectiu d'estabilitat pressupostària, regla de despesa i límit de despesa no financera impost pel Govern de la nació en el context del Sistema Europeu de Comptes Regionals.